Diari Oficial de la Generalitat Valenciana


Sumari del DOGV 8437, del 04-12-2018 (2018/11869)

RESOLUCIÓ de 30 de novembre de 2018, de la vicepresidenta i consellera d'Igualtat i Polítiques Inclusives, per la qual s'adjudiquen dues beques per a la realització de pràctiques professionals en la Direcció General de Coordinació Institucional de la Vicepresidència.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11196


Data del document
:   30-11-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de novembre de 2018, de la vicepresidenta i consellera d'Igualtat i Polítiques Inclusives, per la qual s'adjudiquen dues beques per a la realització de pràctiques professionals en la Direcció General de Coordinació Institucional de la Vicepresidència. [2018/11582]  
Per mitjà de l'Ordre 7/2018, de 4 de juny, de la Vicepresidència i Conselleria d'Igualtat i Polítiques Inclusives (DOGV 8315, 12.06.2018), s'estableixen les bases reguladores de concessió de beques per a la realització de pràctiques professionals en la Direcció General de Coordinació Institucional i la seua convocatòria.  
Una vegada finalitzat el procés selectiu i d'acord amb la proposta de la comissió avaluadora i d'acord amb el que estableix la disposició addicional tercera i la base onze de l'ordre de bases reguladores, resolc:  
  
  
Primer. Objecte i durada de les beques  
Concedir dues beques per a la realització de pràctiques professionals en la Direcció General de Coordinació Institucional a les persones esmentades en l'annex I.  
El període de gaudi de les beques començarà el següent dia hàbil a la publicació d'aquesta resolució d'adjudicació en el Diari Oficial de la Generalitat Valenciana i finalitzarà una vegada transcorreguts els 12 mesos des del dia inicial. La durada de les beques podrà prorrogar-se sense necessitat d'una nova convocatòria per un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per als exercicis als quals afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Segon. Quantia de les beques  
A l'efecte de la quantia i pagament de les beques, caldrà ajustar-se al que estableixen la base dèsset i l'article 2 de l'annex de l'Ordre de 7/2018, de 4 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores i la convocatòria.  
  
Tercer. Obligacions de les persones beneficiàries  
Les persones beneficiàries de les beques hauran de presentar la documentació acreditativa d'acord amb el qual estableix la base quinze de l'annex de l'Ordre 7/2018, de 4 de juny, de la Vicepresidència i Conselleria d'Igualtat i Polítiques Inclusives.  
Les pràctiques professionals seran de 30 hores setmanals en horari de matins.  
  
Quart. Convocatòries desertes  
Es declaren desertes les convocatòries esmentades en l'annex II perquè no hi ha persones sol·licitants o perquè aquestes no tenen els requisits previstos en la convocatòria o perquè no s'han presentat a l'entrevista (s'especifica el motiu per a cadascuna en l'annex).  
  
Cinqué. Borsa de reserva  
D'acord amb el que estableix la base deu de l'Ordre 7/2018 de bases reguladores, no es constitueix la borsa de reserva prevista per la falta d'aspirants.  
  
Sisé. Finançament  
Les beques adjudicades es finançaran a càrrec del programa pressupostari de la Vicepresidència i Conselleria d'Igualtat 36.86.74.689.19, capítol IV, línia S5182000, dels pressupostos per a la Generalitat de 2018, dotada amb un import de 82.470 euros, i el seu equivalent en el pressupost de la Generalitat de 2019, condicionat a l'existència de crèdit en aquest exercici.  
  
Seté. Recursos  
Contra aquesta resolució, que posa fi a la via administrativa, es podrà interposar un recurs contenciós administratiu, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé podrà interposar-se potestativament recurs de reposició davant de la vicepresidenta i consellera d'Igualtat i Polítiques Inclusives en el termini d'un mes, d'acord amb el qual disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime procedent.  
  
  
Huité. Notificació a les persones interessades  
Aquesta resolució produirà efectes de notificació a les persones interessades l'endemà de la publicació en el Diari Oficial de la Generalitat Valenciana, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i a l'efecte de publicitat i transparència s'inserirà la informació corresponent en la seu electrònica o portal institucional de la Generalitat en internet: http://www.inclusio.gva.es/es  
  
  
València, 30 de novembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
  
ANNEX I  
Relació de persones beneficiàries de les beques  
  
Dues beques de llicenciada o graduada en Ciències Polítiques i de l'Administració  
  
Cognoms Nom  
Prats Martí, Mireia  
Salom Segura Roser  
  
  
  
  
  
ANNEX II  
Convocatòries desertes  
  
- Beca de persona llicenciada o graduada en Enginyeria Informàtica, per no presentar-se cap sol·licitud.  
- Beca de persona llicenciada o graduada en Dret, per no tindre cap sol·licitud presentada la puntuació mínima necessària per a la fase d'entrevista.  
- Beca de persona llicenciada o graduada en Informació i Documentació, per no presentar-se a l'entrevista l'única aspirant amb puntuació mínima.  
- Beca de persona llicenciada o graduada en Estadística, per no presentar-se cap sol·licitud.